PIKK.ee

Northern Roots 2025
2025-01-22 09:00 - 2025-01-23 16:00 (Europe/Tallinn) | Harjumaa, Harjumaa, Eesti
Northern Roots foorum tuleb taas!

Meie eelmise aasta üritus osutus väga populaarseks ning oleme ka seekord foorumile kutsumas taastava põllumajanduse eksperte üle maailma. Foorumi sisu keskendub tuleviku põllumajandusmudelile, mis hoiab meie mulda ja keskkonda, pakub täisväärtuslikku toitu ning on samas majanduslikult jätkusuutlik.

Foorumi piletihind on varajasele registreerijale 129 eurot. Antud hind sisaldab mõlemal päeval ka sooja lõunat. Eelmisel aastal müüdi piletid kiiresti läbi, seega soovitame osalemise tagamiseks broneerida koht esimesel võimalusel.
PS! Ürituse pealaval on mõlemal päeval eestikeelne tõlge.

Kuupäev: 22.-23. jaanuar 2025 Rohkem infot: www.northernroots.eu

Taimede toitumine, lämmastikuomastamine ja NO3 mõõtmine ning taastav põllumajandus
2025-03-04 11:00 - 12:00 | Veebis, Eesti
Paul-Tech seminarid 2025
Paul-Tech OÜ korraldab kõikidele tulevastele ja tänastele klientidele 2025 aasta alguses kolm töötuba, mis toimuvad veebis. Käsitleme väga laia ala taimekasvatuses – muld, vesi ja toitained – ning selgitame , kuidas on nendega seotud küsimused välja toodud Paul-Techi süsteemis.

Taimede toitumine, lämmastiku omastamine ja NO3 mõõtmine ning taastav põllumajandus
Toimub 04.03.2024, kell 11.00-12.00
Taimede tähtsamad makrotoitained on N, P ja K ning ka Ca ja Mg. Tänapäeval on leitud, et taimede toitainete omastamine mullast toimub põhiliselt kolme mehhanismi – massi liikumine, difusioon ja kapseldumine – kaudu. Vaatame, kuidas iga neist mõjutab Paul-Techi toitainete näitu, miks erineb NO3 liikumine oluliselt katioonide K, Mg, Ca liikumisest ning kuidas on PT süsteem kasutatav väetistevabas taastavas põllumjanaduses.
Mineraalne väetis ja orgaanilise väetise laotamine on ühed suurimad kuluread kaasaegses intensiivses põllumajandustootmises. Kuidas saada aru, mis hakkab mullas toitainetega toimuma siis kui väetamistööd on tehtud ja masinad põllult läinud? Kas kultuurtaimed on kriitilistel kasvufaasidel toitainetega varustatud? Kui palju toitaineid on kultuuri koristus hetkel kasutamata ja kas uut kultuuri planeerides saab väiksema väetise kasutus kogusega korralikku saaki? Vaatame möödunud hooaja näitel väetise kontsentratsiooni dünaamikale otsa ja anname ülevaate, kui palju raha Paul-Tech’i klient sügisel uut kultuuri rajades kokku hoidis.
Osalemine on tasuta, selleks tuleb end registreerida: https://forms.gle/cY5mxX2KGKZGKZ777

Mullaanalüüsid VS mullajaama andmed Toimub 14.01.2025 kell 11:00-12.00
Mullavesi – tähtsus, mõõtmine, erinevad vormid. Toimub 05.02.2025, kell 11.00-12.00

Kontakt: Eve Plakk, Tootejuht. +372 5245370; eve.plakk@paul-tech.com

EPKK kutsub osalema: dokumentaalfilmi "Maailm ilma lehmadeta" esilinastus Eestis
2025-03-04 14:00 - 17:00 | Tallinn
4.03.2025 dokumentaalfilmi “Maailm ilma lehmadeta” esilinastus Eestis

Eesti Põllumajandus-Kaubanduskojal on suur au korraldada dokumentaalfilmi “Maailm ilma lehmadeta” (World Without Cows) esilinastuse Eestis.
Dokumentaalfilmi esilinastus toimub 4. märtsil Tallinnas, Apollo kinos Ülemistel.
Osalemiseks on tarvis registreeruda. Tasuta pileti saab SIIT.
Programm:

14.00 kogunemine
14.30 Agriculture Challenges and opportunities in modern world (Põllumajanduse väljakutsed ja võimalused kaasajas). Morten Biel Hansen, Regional Director Alltech Scandinavia & Baltic (Taani)
14.45 dokumentaalfilm “Maailm ilma lehmadeta” (85min). Film on inglise keeles eestikeelsete subtiitritega
16.15 paneelarutelu, mida modereerib Eesti Põllumajandus-Kaubanduskoja juhatuse esimees Kerli Ats Jane Mättik, Eesti Lihaveisekasvatajate Seltsi president, Eesti Tõuloomakasvatajate Ühistu projektijuht, Kuusiku talu lihaveisekasvataja Joakim Helenius, Trigon Grupi omanik Priit Kuusk, Eesti Rahvusringhäälingu ajakirjanik Neljas panelist kinnitamisel
17.00 filmi järelkajad ja vestlused vabas õhkkonnas Apollo klubisaalis

See täispikk dokumentaalfilm uurib veiste mõju ja nende olemasolu võimalikke tagajärgi keset kitsaid vaateid lehmadele ja kliimamuutustele. Selle eesmärk on alustada olulist vestlust lehmade rollist meie igapäevaelus ja meid ümbritsevas maailmas.
Osaliselt ajendatuna valitsevast negatiivsest ja sageli ebateaduslikust narratiivist veiste ümber, asusid kaks auhinnatud ajakirjanikku ülemaailmsele seiklusele, et leida vastus ühele pealtnäha lihtsale küsimusele: “Kas meil on parem maailmas ilma lehmadeta?” Kolm aastat tagasi alustatud teekonda, viis ajakirjanikud Ameerika Ühendriikide südamest Keeniasse, Indiasse, Brasiiliasse ja kaugemale. Avastusretk uurib keerulisi ja sageli üllatavaid viise, kuidas veised meie maailma kujundavad – ja nende puudumise võimalikke tagajärgi.
World Without Cows dokumentaalfilm avab ekspertide intervjuude kaudu lehmade kultuurilise ja majandusliku tähtsuse, nende rolli maailma toitmisel ja nende mõju kliimale. See mõtlemapanev dokumentaalfilm kutsub vaatajaid kaaluma, millist olulist rolli mängivad lehmad meie igapäevaelus ja millised on tagajärjed, kui meie maailm oleks ilma lehmadeta.
World Without Cows viib vaatajad ülemaailmsele seiklusele, et uurida keerulisi ja sageli üllatavaid viise, kuidas veised meie maailma kujundavad.
Filmi asukohad ja intervjuud. USA-s: Alabama, California, Colorado, Florida, Kansas, Kentucky, Põhja-Dakota, Utah, Washington, Washington, D.C., Wisconsin ja Wyoming.
Üle maailma: Brasiilia, Tšiili, Saksamaa, India, Keenia, Holland, Singapur ja Ühendkuningriik
Rohkem infot ja treiler: worldwithoutcows.com
Registreerimise avatud SIIN.
Sündmus toimub MAK 2014-2020 „Teadmussiirde pikaajaline programm põllumajanduse, toidu ja maamajanduse tegevusvaldkonnas“  raames. Rahastamisallikas: Euroopa Maaelu Põllumajandusfond (EAFRD).

Infopäev põldude külastusega: "Taastava põllumajanduse rakendamine"
2025-05-16 11:00 - 15:00 | Jõgevamaa, Jõgevamaa, Eesti
Registreeri end osalema SIIN.
Infopäeva loetakse sobilikuks nii KSM kui MULD toetuse õppena. Märgi registreerumisel kindlasti ettevõtte registrikood.

Vahekultuuride kasvatamise väärtust näeb üha enam tootjaid. Infopäeval jagame mõtteid, millised liigid just Eestis kasvatamiseks sobivad ja miks. Mõnede täna kasvatatavate liikide puhul ei ole tegelik kasutegur see, mis võiks olla. Samuti puudutame segude koostisi ning nende isevalmistamise kasulikkust. Lisaks räägime ka võimalikest probleemidest, mis on senise praktika jooksul ette tulnud (nt kahjurid). Kõike seda ilmestavad praktikute näited nende endi tootmisest.
Infopäeva fookusteemad: taastava põllumajanduse rakendamine, vahekultuuride kasvatamine vs. haljasväetis; otsekülv vs. kündmine; praktikate kombineerimine ja Eesti vajadused

10.30 kogunemine ja tervituskohv

PÄEVAKAVAS*:

Eesti tootmisesse sobivad sügis-talvised vahekultuurid ja segud. Liina Talgre, Eesti Maaülikooli

Projekti “Haljasväetiskultuuridele sobivad külviajad, kasvuaegse niitmise, muldaviimise ja väetamise tehnoloogiad” seniste tulemuste tutvustus. Merili Toom, Maaelu Teadmuskeskus

Sadala Agro tutvustus ja kogemused taastava põllumajanduse praktikatega. Ahti Kalde, Sadala Agro OÜ

Otsekülvi ja ribaharimise meetodite tulemuste vaatlus põllul. Jaanus Lindsalu ja Keit Uusen, Sadala Agro OÜ

Põllujalutus koos praktiliste näidetega Sadala Agro põldudel. Merili Toom, Liina Talgre, agronoomid Sadala Agro OÜ

Liikumine põldudele toimub bussiga. Infopäev lõppeb Veski külalistemaja juures.

*Korraldajal on õigus teha päevakavas muudatusi

Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Taastava põllumajanduse praktikad ja koolitus
2025-09-30 10:00 - 2025-10-01 17:00 | Tartu, Eesti
eAgronom koostöös ekspertidega Biospheres Group-ist korraldab tuleval sügisel praktilise koolituse taastavast põllumajandusest. Meid toob kokku ühine visioon tervema mulla, elujõuliste põllumaade ja jätkusuutliku toidusüsteemi osas ning soov anda need teadmised edasi põllumajandusettevõtjatele.
KELLELE KOOLITUS ON MÕELDUD?
Koolitus on suunatud kõikidele edumeelsetele põllumajandusettevõtjatele ja agronoomidele, kes soovivad oma teadmistepagasit taastavast põllumajandusest täiendada.
Koolitus läheb arvesse keskkonnasõbraliku majandamise toetuse (KSM), mulla kaitse toetuse (MULD) ning vee kaitse (VESI) toetuse õppe tingimuse täitmisena.
PS! Koolitus viiakse läbi inglise keeles!
Koolitus on seotud Climate Farm Demo projektiga. Külastatakse ettevõtteid ATK Linavästrik ja Rannu Seeme.
Projekti Climate Farm Demo eesmärk on kliimasõbralike lahenduste teadvustamine ning temaatilise põllumajandusettevõtete võrgustiku arendamine üle Euroopa. Projekti tegevused

Eestist kaasakse vähemalt 25 erinevat põllumajandusettevõtet (kokku kaasatakse 1500 ettevõtet üle Euroopa).
Ettevõtetel on võimalus õppida teineteise praktikatest ning saada koolitusi ja nõustamist oma tegevuse kliimasõbralikkuse täiendamiseks. Ettevõtetes toimuvate esitluste abil tutvutakse erinevate praktikate ja uuendustega.
Osalemine annab Eestile kogemuse ja teadmised Euroopa erinevatest lahendustest, projektidest, tegutsemisviisidest.

FORMAAT
Grupis on 15–20 osalejat.
Kokku kaks täispikka päeva:

30. september – 1. oktoober

Koolitajateks 2 kogenud agronoomi välismaalt.
Fookuses on praktilised ja kohe rakendatavad meetodid
ASUKOHT Tartu, Tartu Teaduspargis asuv Teaduspargi kohvik, aadressil Riia tänav 181a.
KESKENDUME JÄRGMISTELE OLULISTELE TEEMADELE

Vahekultuurisegude koostamine
Strateegiad vahekultuuride rajamiseks
Spetsiaalselt ürituse jaoks rajatud põldkatsed
Parimad harimisviisid mulla taastamiseks
Kaaskultuuride kasvatamise tehnoloogiad
Masinad ja seadmed taastava põllumajanduse toetuseks

PILETIHINNAD
Tavapilet: 415€ saadaval 1. august kuni 1. september (k.a)
Viimase hetke pilet: 450 € – alates 2. septembrist (väga piiratud koguses pileteid)
KÕIK HINNAD SISALDAVAD KÄIBEMAKS
Hinnas sisaldub kaks täispikka koolituspäeva koos ekspertidega, kohvipaus ja lõuna mõlemal koolituspäeval.
Tegutseme selle nimel, et leida meie üritusele ka ametlik majutuspartner, kes pakuks osalejatele soodsat ööbimisvõimalust – lisainfo peagi tulekul.
Kindlusta oma koht varakult – osta pilet juba täna ja säästa!
MIKS KOOLITUSEL OSALEDA?
eAgronomi platvormi kaudu majandatakse üle 2,5 miljoni hektari põllumaad ja ettevõttel on üle 3500 põllumajandusettevõttest koostööpartneri 13 riigis. Biospheres Group toob üritusele kaasa 15 aasta jagu kogemusi taastava põllumajanduse valdkonnast enam kui 20 riigis. Antud koolitusel ühendame innovatsiooni ja praktilised kogemused.
See pole lihtsalt koolitus – see on võimalus kohtuda oma valdkonna tegijatega, leida uusi koostööpartnereid, mõttekaaslasi ning mis kõige olulisem, õppida üheskoos ja õpitut rakendama.

Northern Roots 2026
2026-01-21 08:00 - 2026-01-22 17:00 | Tallinn
Northern Roots 2026 – Taastava Põllumajanduse Foorum

Kolmapäev, 21. jaanuar kell 09:00 – Neljapäev, 22. jaanuar 2026 kell 17:00
Kultuurikatel, Tallinn

Northern Roots Foorum tuleb taas!
Kahe päeva jooksul toob foorum kokku taastava põllumajanduse eksperdid, teadlased ja praktikud üle maailma, et arutada, kuidas kujundada põllumajanduse tulevikku viisil, mis hoiab meie mulda ja keskkonda, pakub täisväärtuslikku toitu ning on majanduslikult jätkusuutlik.
Foorumi eesmärk on edendada uue põlvkonna põllumajanduse levikut Balti- ja Põhjamaades, pakkudes platvormi teadmistevahetamiseks ja koostööks nii väikestes fookusgruppides kui ka riiklikul tasandil.
Ootame kõiki, kes tunnevad huvi uuenduslike ja praktiliste lahenduste vastu, mis toetavad põllumajandusettevõtete elujõulisust.
PS! Ürituse pealaval on eestikeelne tõlge.
Lisainfo: www.northernroots.eu
AMETLIK HOTELL
Foorumi osalejatele pakume soodushinda Tallink Spa Hotellis, mis asub vaid 1-minutilise jalutuskäigu kaugusel Kultuurikatlast.
Broneeri ööbimine Tallink Spa Hotelli veebilehel ja kasuta sooduskoodi agriculture. Soodushind kehtib 20.-23.01.2026 öödele.
